अब वहाँ की एक सांसद मारलीन टिमरमैन ने इस गतिरोध को दूर करने का यह अजीबोग़रीब तरीका सुझाया है.उन्होंने वहाँ के राजनीतिज्ञों के जीवन साथियों को सलाह दी है कि वे तब तक यौन संबंध न बनाएं जब तक वहाँ नई सरकार नहीं बन जाती.एक बेल्जियन अख़बार में उन्होंने लिखा है “मैं सभी वार्ताकारों के जीवनसाथियों से अपील करती हूँ कि वह तब तक सेक्स न करें जब तक सरकार बनाने के बारे में कोई समझौता न हो जाए”.उनका कहना था कि अगर वह उनकी सलाह मानेंगे तो सरकार बनने में आ रहा गतिरोध जल्दी दूर हो जाएगासिनेटर टेमरमेन ख़ुद एक एक स्त्री रोग विशेषज्ञ भी हैं. उन्होंने बीबीसी को बताया कि कीनिया में भी इसी तरह का राजनीतिक संकट 'सेक्स बैन' मुहिम के बाद दूर हो गया था.उनका कहना है कि अभी तक राजनीतिज्ञों की तरफ़ से उनके सुझाव पर कोई प्रतिक्रिया नहीं आई है लेकिन 80 प्रतिशत लोगों की राय इस बारे में सकारात्मक है.दस से बीस फ़ीसदी लोग जिनका हास्यबोध नहीं के बराबर है इस सुझाव पर परेशान हैं.उनका कहना है कि उनके जैसी गंभीर महिला इस तरह का बेवकूफ़ी भरा सुझाव कैसे दे सकती हैं.इस समय चुनाव के बाद लंबे समय तक सरकार न बना पाने का विश्व रिकॉर्ड इराक़ के नाम है और अगर बेल्जियम में एक हफ़्ते तक सरकार नहीं बन पाती तो यह रिकॉर्ड उसके नाम हो जाएगा.